Bukan Yang Pertama (Drama)

Bukan Yang Pertama ialah sebuah siri drama televisyen Malaysia 2005 arahan Ogy Ahmad Daud  terbitan Global Station Sdn. Bhd. Ia dibintangi oleh Elly Mazlein dan Haeriyanto Hassan. Siri Drama ini memulakan tayangan perdana di TV2 bermula 14 Disember 2005.

 Sinopsis 

Kamal dan Lia merupakan pasangan kekasih sewaktu menuntut di universiti tempatan sebelum kedua-duanya terputus hubungan apabila Lia terpaksa pulang ke kampung halaman di Indonesia setelah bapanya jatuh sakit.

Setelah tamat pengajian Kamal pula bekerja sebagai eksekutif pemasaran dan bekerja satu pejabat dengan Yasmin.

Satu hari, Kamal dan Yasmin mengalami kemalangan setelah pulang bercuti bersama rakan sekerja yang lain mengakibatkan Yasmin lumpuh sementara Kamal buta sebelah mata. Kemalangan itu juga mengakibatkan pertunangan Yasmin dan Azrai terputus apabila Azrai menuduh Yasmin menduakannya. Akibat rasa bersalah, Kamal berkahwin dengan Yasmin. 

Sementara itu, Lia yang tertekan dengan kehidupan di Indonesia, kembali semula ke Malaysia dan bekerja sebagai orang gaji di rumah keluarga Yasmin. Oleh kerana dia mempunyai pengalaman menjaga ayahnya yang lumpuh, ibu Yasmin, Puan Seri Azimah meminta Lia bekerja di rumah Yasmin. Lia tidak membantah tanpa mengetahui bahawa suami Yasmin adalah bekas kekasihnya.

 Pelakon 
Pelakon Utama
 Elly Mazlein sebagai Yasmin
 Haeriyanto Hassan sebagai Kamal
Pelakon pembantu
 Deasy Miranty sebagai Lia
 Wan Hanafi Su sebagai Tan Sri Muluk
 Rahimah Rahim sebagai Pn. Sri Azimah
 Liza Othman sebagai Maznah
 Roslan Saleh sebagai Ariffin
 Radhi Khalid sebagai Azrai
 Tania Zainal sebagai Kamelia
 Iqram Dinzly sebagai Habib
 Wan Chik Daud sebagai Mak Aishah
 Mohd. Yusof Harun sebagai Yus
 Azizan Khalid sebagai Ghani
 Siti Umairah sebagai Hani

 Pelakon Tambahan 
Yusmanja Entertainment